钦定古今图书集成/明伦汇编/氏族典/第155卷 > 《廖用贤尚友录》 > 樊重
## 钦定古今图书集成/明伦汇编/氏族典/第155卷 > 《廖用贤尚友录》 > 樊重

按《后汉书樊宏传》：“宏父重，字君云，世善农稼，好货殖。
重性温厚，有法度，三世共财，子孙朝夕礼敬，常若公
家。其营理产业，物无所弃，课役童隶，各得其宜，故能
上下戮力，财利岁倍。至乃开广田土三百馀顷，其所
起庐舍，皆有重堂高阁，陂渠灌注，又池鱼牧畜，有求
必给。尝欲作器物，先种梓漆，时人嗤之。然积以岁月”，
皆得其用，向之笑者，咸求假焉，赀至巨万，而赈赡宗
族，恩加乡闾。年八十馀终。建武十八年，追爵谥“寿张
敬侯。”